
ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 464 

25 Μαΐου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού επαναπροσλαμβανομένων στο 
πρώτο εξάμηνο του έτους 1995 στη Γενική Γραμμα- 
τεία Απόδημου Ελληνισμού με τις διατάξεις του άρ¬ 
θρου 25 του Ν. 2190/1994. 1 

Αποζημίωση Προέδρου του Διοικητικού Συμβουλίου 
της Δημοτικής Επιχείρησης Ύδρευσης και Αποχέ¬ 
τευσης Αλεξ/λης και ορισμός πλήρους απασχόλη¬ 
σης στην επιχείρηση του Αντιπροέδρου του Δ/κού 
Συμβουλίου. 2 

Καθορισμός του αριθμού των κατά μήνα συνεδριάσεων 
του Δ.Σ. και Επιτροπών του Ο.Ε.Ε. 3 

Αμοιβή μελών Διοικητικού Συμβουλίου ΕΟΤ. 4 

Καθορισμός μηνιαίας αποζημίωσης του Αντιπροέδρου 
Διοικητικού Συμβουλίου ΝΑΤ. 5 

Καταβολή εφάπαξ εκτάκτου προσωρινού χορηγήματος 
στους μερισματούχους του Μετοχικού Ταμείου Πο¬ 
λιτικών Υπαλλήλων. 6 

Επιχορήγηση εργοδοτών για δημιουργία νέων θέσεων 
εργασίας για αποφυλακιζόμενα άτομα, άτομα που 
τους έχουν επιβληθεί αναμορφωτικά μέτρα ή ποινι¬ 
κός συφρονισμός και απεξαρτημένων από τοξικές ή 
άλλες ουσίες ατόμων. 7 

Καθορισμός του αριθμού του επαναπροσλαμβανομέ- 
νου προσωπικού της Ε.Β.Ε. ανά εξάμηνο, μέχρι 
31.12.96. 8 

Τρόπος υπολογισμού των ημερών ασφάλισης, συνέ¬ 
πειες μη έγκαιρης καταβολής των εισφορών, εί¬ 
σπραξη των καθυστερούμενων εισφορών κατά τον 
Κ.Ε.Δ.Ε. και άλλα θέματα που αφορούν την υλοποί¬ 
ηση της ασφάλισης στο ΙΚΑ των αποκλειστικών 
αδελφών νοσοκόμων κατ' εφαρμογή των διατάξεων 
του άρθρου 14 του Ν. 1976/91 . 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2907 (1) 

Καθορισμός αριθμού επαναπροσλαμβανομένων στο 
πρώτο εξάμηνο του έτους 1995 στη Γ ενική Γ ραμματεία 
Απόδημου Ελληνισμού με τις διατάξεις του άρθρου 25 
του Ν. 2190/1994. 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Της παρ. 10 του άρθρου 25 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28/Α/94) και 
β) Του άρθρου 27 του Ν. 2081 /1992 (ΦΕΚ 154/Α/92). 

2. Την υπ’ αριθ. 1873/22.3.1995 κοινή απόφαση των 
Υπουργών Προεδρίας της Κυβέρνησης, Οικονομικών και 
του Υφυπουργού Εξωτερικών, με την οποία καθορίστηκε 
κατά κλάδο και ειδικότητα ο αριθμός των επαναπροσλαμ¬ 
βανομένων στη Γενική Γ ραμματεία Απόδημου Ελληνισμού 
σύμφωνα με τις διατάξεις του άρθρου 25 του Ν. 2190/ 
1994. 

3. Τις επείγουσες και επιτακτικές υπηρεσιακές ανάγκες 
της Γενικής Γραμματείας Απόδημου Ελληνιμού για δακτυ- 
λογράφο. 

4. Το γεγονός ότι, η δαπάνη που θα απαιτηθεί ανέρχεται 
περίπου στο ποσό του ενός εκατομμυρίου πεντακοσίων 
χιλιάδων (1.500.000) δρχ. μέχρι τέλους του έτους 1995 
(υπολογιζομένης από 1.5.1995) και δύο εκατομμυρίων 
διακοσίων χιλιάδων (2.200.000) δρχ. περίπου για καθένα 
από τα επόμενα έτη και η εν λόγω δαπάνη θα καλυφθεί 
από τους ΚΑΕ 0211, 0223, 0224, 0225 του φορέα 09/ 
610, του προϋπολογισμού έτους 1995 της παραπάνω Γ ε¬ 
νικής Γ ραμματείας Απόδημου Ελληνισμού. 

5. Την υπ’ αριθ. 090/352/ΑΣ 114 Απόφαση του Πρωθυ¬ 
πουργού και του Υπουργού Εξωτερικών «Περί καθορισμού 
αρμοδιοτήτων Υφυπουργού Εξωτερικών Γρηγορίου Νι- 
ώτη» (ΦΕΚ Β 589/29.7.1994), αποφασίζουμε: 

Καθορίζουμε κατά κλάδο και ειδικότητα τον αριθμό των 
επαναπροσλαμβανομένων στη Γ ενική Γ ραμματεία Απόδη¬ 
μου Ελληνισμού εντός του πρώτου εξαμήνου του 1995 
σύμφωνα με τις διατάξεις του άρθρου 25 του Ν. 2190/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1994 ως κατωτέρω: 

(Κλάδος, Ειδικότητα, Αριθμός) 

ΔΕ Δακτυλογράφων - Στενογράφων, Δακτυλογράφος, 

1 , 

Η επαναπροσλαμβανόμενη στη Γ.Γ.Α.Ε. καταλαμβάνει 
υφιστάμενη κενή οργανική θέση τακτικού προσωπικού, 
ΔΕ Δακτυλογράφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 ΜαΤου 1995 

01 ΥΠΟΥΡΓΟΙ 

ΥΦΥΠ. ΕΞΩΤΕΡΙΚΟΝ ΟΙΚΟΝΟΜΙΚΟΝ 

ΓΡ. ΝΙΟΤΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2020218/2149/0022 (2) 

Αποζημίωση Προέδρου του Διοικητικού Συμβουλίου της 

Δημοτικής Επιχείρησης Ύδρευσης και Αποχέτευσης 

Αλεξ/λης και ορισμός πλήρους απασχόλησης στην επι¬ 
χείρηση του Αντιπροέδρου του Δ/κού Συμβουλίου. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
«περί κινήτρων για την Ιδρυση επιχειρήσεων ύδρευσης και 
αποχέτευσης» σε συνδυασμό με τις διατάξεις του άρθρου 
18 του Ν. 1505/1984, όπως τροποποιήθηκε με το άρθρο 
8 του Ν. 1810/88. 

2. Την αριθμ. 6/95 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης Αλεξ/πολης. 

3. Το γεγονός ότι από τις διατάξεις αυτής της απόφασης 
προκαλεΐται δαπάνη σε βάρος του προϋπολογισμού της 
Επιχείρησης η οποία ανέρχεται στο ποσό των 2.400.000 
δρχ. ετησίως για την οποία έχει εγγράφει πίστωση στον 
προϋπολογισμό του νομικού προσώπου της επιχείρησης 
ύψους 2.400.000 δρχ. με τα στοιχεία ΚΑ 61.01.000 
«αμοιβές Προέδρου και μελών Δ.Σ.», αποφασίζουμε: 

1. Καθορίζουμε την αποζημίωση του Προέδρου του 
Διοικητικού Συμβουλίου της Δημοτικής Επιχείρησης 
Ύδρευσης και Αποχέτευσης Αλεξ/πολης στις 40.000 δρχ. 
μηνιαίως για τις παρεχόμενες στην επιχείρηση υπηρεσίες 
του. 

2. Ορίζουμε την πλήρη απασχόληση στην Επιχείρηση 
του Αντιπροέδρου του Δ.Σ. Χρήστου Παπαδόπουλου με 
αμοιβή που ανέρχεται στις 90.000 δρχ. μηνιαίως. 

Οι αρμοδιότητες του ανωτέρω είναι: η εποπτεία της επι¬ 
χείρησης, η φροντίδα για την εξεύρεση νέων πόρων και η 
προώθηση των από το νόμο προβλεπομένων διαδικασιών 
για τη δανειοδότηση ή επιχορήγηση της επιχείρησης, η 
εποπτεία εκτελέσεως των έργων, η εισήγηση προς το Δ.Σ. 
των θεμάτων που εμπίπτουν στις αρμοδιότητες του συμ¬ 
βουλίου, η ανάπτυξη των δημοσίων σχέσεων της επιχείρη¬ 
σης, η φροντίδα και η επιμέλεια για την εκπλήρωση του 
σκοπού για τον οποία συνεστήθη η επιχείρηση και η με¬ 
λέτη πολιτικής της επιχείρησης επί των θεμάτων που αφο¬ 
ρούν το προσωπικό. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 ΜαΤου 1995 

οι ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

Κ. ΣΚΑΝΔΑΛΙΔΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2022339/2417/0022 (3) 

Καθορισμός του αριθμού των κατά μήνα συνεδριάσεων 

του Δ.Σ. και Επιτροπών του Ο.Ε.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) του Ν. 678/77 (ΦΕΚ 246/Α/77). 

β) Του άρθρου 18 του Ν. 1505/84 (ΦΕΚ 194/Α/84), 
όπως τροποποιήθηκαν με το άρθρο 8 παρ. 1 του Ν. 
1810/88 (ΦΕΚ 223/Α/88). 

γ) Της παρ. 4 του άρθρου 3 του Ν. 1160/81. 

δ) Του Π.Δ. 492/1984. 

2. Την Κ.Υ.Α. 44379/7853/13.5.85. 

3. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Οργανισμού 
Εργατικής Εστίας ύψους 1.845.000 δρχ. περίπου για το 
τρέχον οικονομικό έτος και 2.460.000 δρχ. περίπου για 
καθένα από τα επόμενα έτη. Η δαπάνη θα καλυφθεί από 
την πίστωση που έχει εγγράφει στον υπό έγκριση προϋπο¬ 
λογισμό του Οργανισμό στον ΚΑΕ 0264 «Αποζημίωση για 
συμμετοχή σε συμβούλια ή επιτροπές». 

4. Το έγγραφο αριθ. 1365/16.2.1995 του Ο.Ε.Ε. με το 
οποίο μας διαβιβάστηκε απόσπασμα πρακτικού της αριθ. 
2/30.1.1995 συνεδρίασης του Δ.Σ. του Οργανισμού, απο¬ 
φασίζουμε: 

Τροποποιούμε εν μέρει, την απόφασή μας αριθ. 44379/ 
7853/13.5.85 ως προς την παράγραφο Α και καθορίζουμε 
τον αριθμό των κατά μήνα συνεδριάσεων του Διοικητικού 
Συμβουλίου και των επιτροπών του Οργανισμού Εργατικής 
Εστίας που λειτουργού εκτός ωρών εργασίας, ως εξής: 

α) Διοικητικό Συμβούλιο του Οργανισμού μέχρι επτά (7) 
συνεδριάσεις. 

β) Τοπική Επιτροπή θεσ/νίκης μέχρι τέσσερις (4) συνε¬ 
δριάσεις. 

γ) Επιτροπή αγοράς, μισθώσεως, εκμισθώσεως εκποιή- 
σεως ακινήτων και μεταφοράς προσώπων μέχρι έξι (6) συ¬ 
νεδριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 ΜαΤου 1995 

οι ΥΠΟΥΡΓΟΙ 

ΟΚΟΝΟΜΚΟΝ 

ΑΛ. ΠΑΠΑΔΟΠΟΥΛΟΣ 


ΕΡΓΑΣΙΑΣ 

I. ΣΚΟΥΛΑΡΙΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2029620/3150/0022 (4) 

Αμοιβή μελών Διοικητικού Συμβουλίου ΕΟΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1624/51 περί ΕΟΤ. 

2. Τις διατάξεις του Ν. 2160/93 άρθρο 1 παρ. 5 «Ρυθμί¬ 
σεις για τον Τουρισμό και άλλες διατάξεις». 

3. Τις διατάξεις του Ν. 1505/84, αριθ. 18 όπως τροπο¬ 
ποιήθηκε με το Ν. 1810/88. 

4. Το Π.Δ. 10/94 (Α 5 ΦΕΚ). 

5. Την αριθ. 401 /Συνεδρίαση 31/20.9.94 Απόφαση του 
Διοικητικού Συμβουλίου του ΕΟΤ. 

6. Τις διατάξεις της παραγρ. 2 του άρθρου 15 του Ν. 
2227/94 και της παρ. 2 του άρθρου 5 του Ν. 2303/95. 

7. Τις διατάξεις του άρθρου 27 του Ν. 2081/92. 

8. Τις διατάξεις του άρθρου 40 του Ν. 849/78. 

9. Το γεγονός ότι από την πράξη αυτή θα προκύψει δα¬ 
πάνη ύψους ΕΞΙ ΕΚΑΤΟΜΜΥΡΙΩΝ ΟΚΤΑΚΟΣΙΩΝ ΠΕΝΗ¬ 
ΝΤΑ ΧΙΑ. (6.850.000) δρχ. για το έτος 1995 και υπάρχει 
σχετική πίστωση στον κωδικό 0264 του ΕΟΤ, αποφασί¬ 
ζουμε: 

Καθορίζουμε απά 1.1.1995 την αποζημίωση των μελών 
του Διοικητικού Συμβουλίου του ΕΛΛΗΝΙΚΟΥ ΟΡΓΑΝΙ¬ 
ΣΜΟΥ ΤΟΥΡΙΣΜΟΥ, για τη συμμετοχή τους στις συνε¬ 
δριάσεις αυτού, στο ποσά των ΣΑΡΑΝΤΑ ΧΙΛ. (40.000) 
δρχ. μηνιαίως ανά μέλος. 

Η αμοιβή της Γραμματέως του Διοικητικού Συμβουλίου 
ορίζεται στο ποσό των είκοσι χιλιάδων (20.000) δρχ. μη- 
νιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 ΜαΤου 1995 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΤΟΥΡΙΣΜΟΥ 

ΑΛ. ΠΑΠΑΔΟΠΟΥΛΟΣ ΔΙΟΝ. ΛΙΒΑΝΟΣ 

-♦- 

Αριθ. οικ. 2029619/3145/0022 (5) 

Καθορισμός μηνιαίας αποζημίωσης του Αντιπροέδρου 
Διοικητικού Συμβουλίου ΝΑΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Τις διατάξεις: 

α) Της παρ. 2 του άρθρου 73 του Ν. 1943/91 «Εκσυγ¬ 
χρονισμός της Οργάνωσης και λειτουργίας της δημόσιας 
διοίκησης αναβάθμιση του προσωπικού της και άλλες δια¬ 
τάξεις» (Α' 50). 

β) Των παρ. 12 και 13 του άρθρου 32 του Ν. 2166/93 
«Κίνητρα ανάπτυξης επιχειρήσεων, διαρρυθμίσεις στην 
έμμεση και άμεση φορολογία και άλλες διατάξεις» (Α' 
137). 

γ) Της αριθ. 4224.3/14/94/21.11.94 απόφασης ορι¬ 
σμού αντιπροέδρου ΔΣ/ΝΑΤ. 

δ) Του Π.Δ. 129/92 «Περιορισμός συναρμοδιοτήτων 
κατά την έκδοση Υπουργικών αποφάσεων σε θέματα αρ¬ 
μοδιότητας Υπουργείων» (Α' 65). 
ε) Το αριθ. 1650/50/30.3.1995 έγγραφο Προέδρου 


ΔΣ/ΝΑΤ. 

στ) Τις διατάξεις του Ν. 1558/85 όπως συμπληρώθηκε 
με το άρθρο 27 του Ν. 2081/92. 

ζ) Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του ΝΠΔΔ για την οποία έχει προβλεφθεί πίστωση 
για το έτος 1995 και στο καθένα από τα επόμενα έτη στον 
ΚΑΕ 0284, αποφασίζουμε: 

α) Καθορίζουμε τη μηνιαία αποζημίωση του αντιπροέ¬ 
δρου του Δ.Σ. του ΝΑΤ στο ποσό των διακοσίων πενήντα 
χιλιάδων δρχ. (250.000). 

β) Οι απολαβές του από τη σύνταξη και τη θέση δεν 
μπορούν να υπερβούν σε καμμία περίπτωση το ανώτατο 
όριο απολαβών που προσδιορίζονται από τις διατάξεις της 
παρ. 1 του άρθρου 6 του Ν. 1256/1982 όπως αντικατα- 
στάθηκε με το άρθρο 33 του Ν. 1326/83 και το άρθρο 4 
του 2303/95 (ΦΕΚ 80/Α/5.5.1995). 

γ) Από την ημερομηνία ισχύος της απόφασης αυτής, η 
αριθμ. 2015827/1834/0022/25.4.94 όμοια καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 ΜαΤου 1995 

οι ΥΠΟΥΡΓΟΙ 

ΟΚΟΝΟΜΚΟΝ ΕΜΠΟΡΚΗΣ ΝΑΥΤΙΛΙΑΣ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΚΑΤΣΙΦΑΡΑΣ 

-♦- 

Αριθ. 2025539/1590/0094 (6) 

Καταβολή εφάπαξ εκτάκτου προσωρινού χορηγήματος 
στους μερισματούχαυς του Μετοχικού Ταμείου Πολιτι¬ 
κών Υπαλλήλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις του άρθρου 51 του Π. Δ/τος 422/81 «Περί 
κωδικοποιήσεων των περί Μετοχικού Ταμείου Πολιτικών 
Υπαλλήλων διατάξεων». 

2. Την αριθμ. 2072012/4854/0094/7.12.94 απόφαση 
του ΥΠΟΙΚ «Αύξηση μερίσματος κ.λπ.» (ΦΕΚ 910/Β/ 
8.12.1994). 

3. Την αριθμ. 1026431/268/0006Α/2.3.94 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 154/Β/7.3.1994). 

4. Την αριθ. 13/5.4.1995 απόφαση του Διοικητικού 
Συμβουλίου του Μετοχικού Ταμείου Πολιτικών Υπαλλή¬ 
λων. 

5. Το αριθ. 17923/14.4.1995 έγγραφο του Μετοχικού 
Ταμείου Πολιτικών Υπαλλήλων. 

6. Το γεγονός ότι με την απόφαση αυτή προκαλείται δα¬ 
πάνη δρχ. 6.800.000.000 στον Προϋπολογισμό του 
ΜΤΠΥ οικ. έτους 1995 που θα καλυφθεί από τις πιστώ¬ 
σεις του (ΚΑΕ 0622) και εν ανεπαρκεία από το αποθεμα- 
τικό. 

7. Ότι δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Εγκρίνουμε εφάπαξ έκτακτο προσωρινό χορήγημα 
στους μερισματούχους του Μετοχικού Ταμείου Πολιτικών 
Υπαλλήλων, των οποίων το δικαίωμα μερίσματος αρχίζει 
μέχρι και 31.3.1995. 

2. Το ποσό του παραπάνω χορηγήματος είναι ίσο με το 

διπλάσιο του μηνιαίου μερίσματος, το οποίο δεν μπορεί να 
είναι κατώτερο των είκοσι οκτώ χιλιάδων οκτακοσίων 
(28.800) δρχ. και ανώτερο των ογδόντα μία χιλιάδων επτα¬ 
κοσίων πενήντα οκτώ (81.758) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαίου 1995 

ΟΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 33581 (7) 

Επιχορήγηση εργοδοτών για δημιουργία νέων θέσεων ερ¬ 
γασίας για αποφυλακιζόμενα άτομα, άτομα που τους 
έχουν επιβληθεί αναμορφωτικά μέτρα ή ποινικός σω¬ 
φρονισμός και απεξαρτημένων από τοξικές ή άλλες ου¬ 
σίες ατόμων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
συμπληρώθηκε με το άρθρο 8 παρ. 1 του Ν. 1545/85 
«Εθνικό Σύστημα Προστασίας από την ανεργία» και τρο¬ 
ποποιήθηκε με το άρθρο 6 του Ν. 1836/89 «Προώθηση 
της απασχόλησης και της επαγγελματικής κατάρτισης και 
άλλες διατάξεις» και του άρθρου 31 του Ν. 1892/90 «Για 
τον εκσυγχρονισμό και την ανάπτυξη και άλλες διατά¬ 
ξεις». 

2. Τις οδηγίες του Επιχειρησιακού Προγράμματος Κα¬ 
ταπολέμησης Αποκλεισμού από την Αγορά Εργασίας. 

3. Την εμπειρία από την μακρόχρονη εφαρμογή των 
προγραμμάτων Νέων θέσεων Εργασίας και τις δυνατότη¬ 
τες εφαρμογής τους. 

4. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 

1558/85 «Κυβέρνηση και Κυβερνητικά Όργανα». 

5. Τη γνώμη του Δ.Σ. του ΟΑΕΔ (αριθμ. συνεδρ. 15/ 
19.4.95), αποφασίζουμε: 

- Καταρτίζουμε προγράμματα επιχορήγησης εργοδο¬ 
τών για δημιουργία Νέων θέσεων εργασίας για αποφυλα¬ 
κισμένα άτομα, άτομα που τους έχουν επιβληθεί αναμορ¬ 
φωτικά μέτρα, ή ποινικός Σωφρονισμός και απεξαρτημένα 
από τοξικές ή άλλες ουσίες άτομα. 

Ομάδες που χρήσουν ιδιαίτερης ανάγκης για υποστή¬ 
ριξη στην έναρξη/επανένταξη στην αγορά εργασίας και 
στη διατήρηση των θέσεων απασχόλησης, για την επιτυχή 
διάσπαση του κύκλου «Φτώχεια - Ανεργία - Κοινωνική 
Απομόνωση - Παραβατικότητα». 

Τα προγράμματα αυτά πλαισιώνονται από μια σειρά μέ¬ 
τρων, που χαρακτηρίζονται γενικά απο μια στροφή της πο¬ 
λιτικής προσέγγισης των ειδικών ομάδων, με βελτιωμένες 
και καινοτόμες προτάσεις, όπου οι όποιες δράσεις που 
απευθύνονται σε ομάδες αποκλεισμού, θα πρέπει: 

Να έχουν πολυδιάστατο χαρακτήρα, να συνοδεύονται 
από ειδικές συμπληρωματικές υποστηρικτικές ενέργειες 
κοινωνικής - ψυχολογικής ενθάρρυνσης και στήριξης, και 
να αποτελούν ολοκληρωμένες παρεμβάσεις, οι οποίες 
δεν θα αφορούν μόνο τους χρήστες, αλλά θα έχουν απο¬ 
δέκτες ολόκληρο τον κοινωνικό - πολιτικό - θεσμικό περί¬ 
γυρο. 

Οι υποστηρικτικές ενέργειες στήριξης - ενθάρρυνσης 


και συμβουλευτικής, προς τους χρήστες θα παρέχονται 
από εξειδικευμένα στελέχη (κοινωνικοί λειτουργοί, ή άλ¬ 
λοι ειδικοί σύμβουλοι), οι οποίοι θα συνεργάζονται και με 
τους εργοδότες προκειμένου να διαμορφώνονται θετικές 
σχέσεις συνεργασίας και αλληλοαποδοχής, με απώτερο 
στόχο την παραμονή του ατόμου στην επιχείρηση και μετά 
τη λήξη του προγράμματος. 

Οι υποστηρικτικές αυτές ενέργειες θα παρέχονται από 
εξειδικευμένα στελέχη των υπηρεσιών του ΟΑΕΔ, όπου 
και στο βαθμό που αυτό είναι δυνατό, αλλά και κύρια από 
φορείς με τους οποίους ο Οργανισμός, στο πλαίσιο της 
γενικής ρύθμισης για τη διαχείρηση των προγραμμάτων 
αποκλεισμού, θα συνάψει εταιρικές σχέσεις, όπως θερα¬ 
πευτικές Κοινότητες, ή Ιδρύματα, Συμβουλευτικοί Σταθ¬ 
μοί, Ν.Ε.Λ.Ε., Κέντρα Κοινωνικής Παρέμβασης των Δή¬ 
μων, ή άλλων Φορέων, Κέντρα Κοινωνικής Πολιτικής, 
κ.λπ. 

Ακόμη, τρ πακέτο των ενεργειών θα υλοποιείται με την 
σύμπραξη και την ανάπτυξη εταιρικών σχέσεων μεταξύ 
των φορέων του Δημοσίου και Ιδιωτικού τομέα, που μπο¬ 
ρούν να εμπλακούν, αναλαμβάνοντας την υλοποίηση μιας 
ή και περισσοτέρων από τις επιμέρους δράσεις του προ¬ 
γράμματος. 

Για το 1995 καταρτίζουμε 4 προγράμματα διακοσίων 
δέκα (210) θέσεων, για πρόσληψη ατόμων αποφυλακι¬ 
σμένων, ατόμων που τους έχουν επιβληθεί αναμορφωτικά 
μέτρα ή ποινικός σωφρονισμός και απεξαρτημένων από 
τοξικές ή άλλες ουσίες ατόμων. 

Τα προγράμματα αυτά αφορούν την επιχορήγηση ιδιωτι¬ 
κών επιχειρήσεων, επιχειρήσεων Τοπικής Αυτοδιοίκησης 
και Κοινής Ωφέλειας, Συνεταιρισμών, επαγγελματικών 
Σωματείων και ενώσεων αυτών, και γενικά εργοδοτών. 

Στα προγράμματα αυτά επιχορηγούνται εργοδότες για 
πρόσληψη ατόμων που διανύουν το 16ο έτος της ηλικίας 
τους μέχρι και το 65ο έτος κατά την ημερομηνία πρόσλη¬ 
ψής τους. 

Ατομα που κατά τη διάρκεια του προγράμματος συ¬ 
μπληρώνουν το 65ο έτος με βάση την ημερομηνία γέννη¬ 
σής τους, παραμένουν σ’ αυτό. 

ΠΡΟΓΡΑΜΜΑ Α 

Επιχορήγηση επιχειρήσεων για την δημιουργία εκατό 
(100) Νέων θέσεων Εργασίας για την πρόσληψη αποφυ¬ 
λακισμένων ατόμων, ηλικίας 18 έως 65 ετών. 

ΠΡΟΓΡΑΜΜΑ Β 

Επιχορήγηση επιχειρήσεων για την δημιουργία τριάντα 
(30) Νέων θέσεων Εργασίας για την πρόσληψη ατόμων 
στα οποία έχουν επιβληθεί αναμορφωτικά μέτρα ή ποινι¬ 
κός σωφρονισμός, ηλικίας 16 έως 21 ετών συμπληρω¬ 
μένα. 

ΠΡΟΓΡΑΜΜΑ Γ 

Επιχορήγηση επιχειρήσεων για την δημιουργία ογδόντα 
(80) Νέων θέσεων Εργασίας για την πρόσληψη ατόμων 
απεξαρτημένων από τοξικές ή άλλες ουσίες, ηλικίας 16 
έως 65 ετών. 

ΠΡΟΓΡΑΜΜΑ Δ 

Επιχορήγηση εργοδοτών για τη δημιουργία Νέων θέ¬ 
σεων Εργασίας Μερικής Απασχόλησης, ατόμων που τους 
έχουν επιβληθεί αναμορφωτικά μέτρα, ή ποινικός σωφρο¬ 
νισμός, ηλικίας δεκαέξι (16), έως εικοσιένα (21) ετών, και 
απεξαρτημένων από τοξικές, ή άλλες ουσίες, ατόμων, ηλι¬ 
κίας δεκαέξι (16), έως εξήντα πέντε (65) ετών, για ώρες 
ίσες με το ήμισυ των ωρών της ημερήσιας υποχρεωτικής 

απασχόλησης. 

2. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο: 

- Για τα προγράμματα Α, Β, Γ καθορίζεται στις πέντε χι¬ 
λιάδες (5.000) δρχ. την ημέρα για τους πρώτους 12 μήνες, 
και τρεις χιλιάδες (3.000) δρχ. την ημέρα για τους υπόλοι¬ 
πους 12 μήνες, χωρίς καμμία άλλη παροχή από τον ΟΑΕΔ 
(ασφάλεια κ.λπ.). 

- Για το πρόγραμμα Δ, το ποσό της επιχορήγησης καθο¬ 
ρίζεται στις τρεις χιλιάδες (3.000) δρχ. και για τους 24 μή¬ 
νες. 

3. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε προσλαμβανό¬ 
μενο άτομο που υπάγεται στα πιο πάνω προγράμματα, ορί¬ 
ζεται σε εικοσιτέσσερις (24) μήνες από την ημέρα πρόσ¬ 
ληψης, η οποία πρέπει να γίνεται μετά την ημερομηνία 
εγκριτικής απόφασης της αρμόδιας υπηρεσίας (Γραφείο 
Εργασίας Ατόμων με Ειδικές Ανάγκες, Γ ραφείο Εργασίας, 
Τ.Υ., Υ.Ν.), του ΟΑΕΔ, και η οποία πρέπει να εκδίδεται το 
αργότερο μέσα σε τριάντα (30) ημέρες από την υποβολή 
της σχετικής αίτησης. 

Είναι δυνατή η κατ’ εξαίρεση υπαγωγή ατόμου στο πρό¬ 
γραμμα, εφ’ όσον η πρόσληψή του έγινε μέσα σε τριάντα 
(30) εργάσιμες ημέρες πριν από την ημερομηνία υποβο¬ 
λής της αίτησης για υπαγωγή στο πρόγραμμα. 

Ως ημερομηνία έναρξης του προγράμματος ορίζεται η 
ημερομηνία πρόσληψής του, ακόμα και σε περίπτωση που 
η πρόσληψη έγινε πριν από την ημερομηνία κατάθεσης 
της σχετικής αίτησης. 

Για το Νομό Αττικής (πλην ΤΥ ΟΑΕΔ Μεγάρων, Ελευσί¬ 
νας και Λαυρίου), και τους Νομούς θεσ/νίκης, Μαγνησίας, 
Αχαϊας, Ηρακλείου και Λάρισας, οι παραπάνω αποφάσεις 
θα εκδίδονται από τα αντίστοιχα Γραφεία Εργασίας Ατό¬ 
μων με Ειδικές Ανάγκες. 

Οι αποφάσεις αυτές θα κοινοποιούνται για την κατα¬ 
βολή της επιχορήγησης στις αρμόδιες κατά περιοχή Υπη¬ 
ρεσίες του ΟΑΕΔ, καθώς και στον εργοδότη. 

Η επιχορήγηση θα υπολογίζεται για κάθε εργάσιμη 
ημέρα και μέχρι εικοσιέξι (26) ημέρες, κατ’ ανώτατο όριο 
για κάθε μήνα, και εφ’ όσον υπάρχουν κάθε μήνα τουλάχι¬ 
στον δέκα πέντε (15) ημερομίσθα για κάθε επιχορηγού¬ 
μενο άτομο, ο εργοδότης θα επιχορηγείται κανονικά για τα 
πραγματοποιηθέντα ημερομίσθια. 

Ο εργοδότης υποχρεούται να απασχολήσει το προσλαμ¬ 
βανόμενο άτομο τριάντα (30) τουλάχιστον μήνες από τους 
οποίους οι εικοσιτέσσερις (24) πρώτοι μήνες με επιδό¬ 
τηση και οι έξι (6) τελευταίοι χωρίς επιδότησης. 

4. ΜΗΝΑΣ ΠΡΟΣΑΡΜΟΓΗΣ 

Για τα προγράμματα Α, Β, Γ και Δ, ο πρώτος μήνας επι¬ 
χορήγησης και πρόσληψης του ατόμου θεωρείται μήνας 
προσαρμογής του νεοαπασχολούμενου. Κατά το διά¬ 
στημα αυτό ο εργοδότης οφείλει να ορίσει άτομο της επι¬ 
χείρησης, το οποίο θα έχει την ευθυνη να εκπαιδεύσει και 
να προετοιμάσει τον εργαζόμενο στο αντικείμενο απα¬ 
σχόλησής του, ώστε να ενταχθεί ομαλά στην παραγωγική 
διαδικασία. 

Η μέθοδος υλοποίησης της ενέργειας αυτής θα προσ¬ 
διορίζεται σε σχετικό διάγρφαμμα που θα δίνεται στην 
επιχείρηση από την υπηρεσία του ΟΑΕΔ που θα εκδίδει 
την εγκριτική απόφαση υπαγωγής στο πρόγραμμα (Γρα¬ 
φείο Εργασίας Ατόμων με Ειδικές Ανάγκες, Γραφείο Ερ¬ 


γασίας, Τ.Υ., ΥΝ). 

Η αποζημίωση της επιχείρησης για το διάστημα του 
μήνα προσαρμογής του ατόμου, θα ανέρχεται στο ποσό 
των εκατό χιλιάδων (100.000) δρχ., το οποίο θα καταβάλ¬ 
λεται μετά από έλεγχο και εισηγητική έκθεση αρμοδίου 
υπαλλήλου της σχετικής υπηρεσίας του ΟΑΕΔ, (Γραφείο 
Εργασίας Ατόμων με Ειδικές Ανάγκες, Γ ραφείο Εργασίας, 
Τ.Υ., ΥΝ), εντός τεσσάρων (4) μηνών μετά το τέλος του 
μήνα προσαρμογής. 

5. ΠΡΟΓΡΑΜΜΑ ΜΕΡΙΚΗΣ ΑΠΑΣΧΟΛΗΣΗΣ 

Εάν στη διάρκεια του πρώτου δωδεκαμήνου του προ¬ 
γράμματος, το άτομο μερικής απασχόλησης έχει θετική 
προσαρμογή στον εργασιακό χώρο, είναι δυνατή η μετα¬ 
τροπή του προγράμματος, από μειωμένη σε πλήρη απα¬ 
σχόληση, και για το υπόλοιπο διάστημα μέχρι τη λήξη του 
προγράμματος. 

Η τροποποίηση θα γίνεται μετά από αίτηση του εργο¬ 
δότη, και θα εκδίδεται τροποποιητική απόφαση εντός 20 
ημερών από την αρμόδια υπηρεσία του ΟΑΕΔ που εξέ¬ 
δωσε την αρχική εγκριτική απόφαση. 

6. Τα άτομα που θα προσληφθούν στα προγράμματα θα 
πρέει να έχουν την Ελληνική Υπηκοότητα, ή υπηκοότητα 
κράτους - μέλους της Ε.Ε., ή Κυπριακή υπηκοότητα ή να 
είναι Ελληνες ομογενείς που απασχολούνται νόμιμα στην 
Ελλάδα, ή να εμπίπτουν στο άρθρο 11 του ΚΑΝ/ΕΟΚ/ 
1612/68. 

7. Στα παραπάνω προγράμματα δεν περιλαμβάνονται 
κρατικοί φορείς, ανεξάρτητα από το καθεστώς δημοσίου 
ή ιδιωτικού ή μικτού δικαίου που τους διέπει, όπως αναφέ- 
ρονται στην παρ. 6 του άρθρου 1 του Ν. 1256/82, όπως 
τροποποιήθηκε με τον Ν. 1892/92, άρθρο 51, παρ. 1, δη¬ 
λαδή: 

α. Οι κρατικές ή Δημόσιες Υπηρεσίες, όπως εκπροσω¬ 
πούνται από το Νομικό Πρόσωπο του Δημοσίου. 

β. Οι κρατικοί ή Δημόσιοι Οργανισμοί, σαν κρατικά 
Ν.Π.Δ.Δ. 

γ. Οι κρατικές ή Δημόσιες και παραχωρηθείσες επιχει¬ 
ρήσεις όπως η Δ.Ε.Η., ο Ο.Τ.Ε., η Ελληνική Ραδιοφωνία, 
Τηλεόραση, κ.λπ. 

δ. Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται, ή επιχορη¬ 
γούνται από αυτό. 

ε. Τα κρατικά Νομικά Πρόσωπα που έχουν χαρακτηρι- 
σθεί από το Νόμο ή τα δικαστήρια, ή Νομικά Πρόσωποα 
Ιδιωτικού Δικαίου, όπως ο Ο.Σ.Ε., ο Αυτόνομος Σταφιδι¬ 
κός Οργανισμός, κ.α., που χρηματοδοτούνται ή επιχορη¬ 
γούνται από οποιαδήποτε από τα ανεφερόμενα Νομικά 
Πρόσωπα. 

στ. Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα, καθώς και Σύνδεσμοι Δήμων και 
Κοινοτήτων. 

ζ. Όλες γενικά οι Τράπεζες, οι πολιτικές οργανώσεις, 
τα κόμματα, οι βουλευτές, τα πολιτικά και ιδιωτικά τους 
γραφεία. 

Από τους παραπάνω φορείς εξαιρούνται και δϋνανται να 
επιχορηγηθούν οι εταιρείες στις οποίες συμμετέχουν οι 
φορείς αυτοί και οι οποίες έχουν Νομική Μορφή Α.Ε., 
Α.Ε.Β.Ε., και Ε.Π.Ε., και λειτουργούν με τους κανόνες του 
ελεύθερου ανταγωνισμού και δεν έχουν μονοπωλιακό 
προνόμιο. 

Προκειμένου να εγκριθεί η υπαγωγή των ανωτέρω εται¬ 
ρειών στο πρόγραμμα, θα ζητείται και η γνώμη του φορέα 

που κατέχει την πλειοψηφία των μετοχών. 

8. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν επιχορηγούνται εργοδότες για εργαζόμενους οι 
οποίοι είναι σύζυγοι τους, ή συνδέονται με Α’ βαθμού συγ¬ 
γένεια, ή είναι ετερρόρυθμοι, ή ομόρρυθμοι εταίροι της 
ίδιας επιχείρησης, ή αποτελούν μέλη του Δ.Σ. της Εται¬ 
ρείας, ανεξάρτητα από το νομικό καθεστώς της. Είναι δυ¬ 
νατόν να επιχορηγηθούν εταίροι Εταιρείας Περιορισμένης 
Ευθύνης (ΕΠΕ), και Ανώνυμης Εταιρείας (ΑΕ) όπως και οι 
σύζυγοι και τα παιδιά τους, εφ’ όσον αυτοί θα είναι μισθω¬ 
τοί της ΕΠΕ ή ΑΕ, και δεν αποτελούν μέλη του Δ.Σ. αυτών. 
Οι συνεταιρισμοί δεν επιχορηγούνται για τα μέλη τους. 
Εξαιρούνται οι συνεταιρισμοί γυναικών αποφυλακισμέ¬ 
νων ή απεξαρτημένων από τοξικές ή άλλες ουσίες, εφ’ 
όσον δεν είναι μέλη του Δ.Σ. του συνεταιρισμού. 

Δεν είναι δυνατόν να επιχορηγηθούν εργοδότες για τα 
ίδια άτομα που έχουν επιχορηγηθεί κατά το 1994. 

9. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Για να υπαχθεί στα προγράμματα μία επιχείρηση θα 

πρέπει να υποβάλλει στην αρμόδια υπηρεσία του ΟΑΕΔ 
(Γραφείο Εργασίας Ατόμων με Ειδικές Ανάγκες, Γραφείο 
Εργασίας, Τ.Υ., ή Υ.Ν.), τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο οικονομικής δραστηριότητας, και τον 
αριθμό των ατόμων που θα προσλάβει, σύμφωνα με το 
πρόγραμμα. 

β) Για τα άτομα του προγράμματος Α: 

- Αποφυλακιστήριο με ημερομηνία αποφυλάκισης το 
ανώτερο πέντε χρόνια από την ημερομηνία υποβολής της 
αίτησης, καθώς και 

- Βεβαίωση/εισήγηση της Κοινωνικής Υπηρεσίας, ή του 
Δ/ντού της φυλακής, ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
μπει στο πρόγραμμα. 

γ) Για τα άτομα του προγράμματος Β και Δ: 

Εισηγητική έκθεση της Κοινωνικής Υπηρεσίας, ή της 
Εταιρείας Προστασίας Ανηλίκων, ή άλλου αρμοδίου (ρο- 
ρέα του Υπουργείου Δικαιοσύνης, 
δ) Γ ια τα άτομα του προγράμματος Γ και Δ: 

- Αποδεικτικό απεξάρτησης του ατόμου, από τοξικές, ή 
άλλες ουσίες, από δημόσιο, ή ιδιωτικό φορέα. 

- Είναι επίσης δυνατή η υπαγωγή στο πρόγραμμα και 
των ατόμων που βρίσκονται στο τελευταίο στάδιο της κοι¬ 
νωνικής επανένταξης, εφ' όσον υπάρχει γραπτή σύμφωνη 
γνώμη της θεραπευτικής κοινότητας, ή αντιστοίχου φο¬ 
ρέα. Στις περιπτώσεις αυτές, ο φορέας υποχρεούται να 
παρακολουθεί τα άτομα στον εργασιακό χώρο και να πα¬ 
ρέχει ψυχοκοινωνική στήριξη. 

ε) Υπεύθυνη δήλωση του Ν. 1559/86 ότι δέχεται τους 
όρους του προγράμματος. 

Η προθεσμία πλήρωσης των θέσεων που εγκρίνονται 
από τις αρμόδιες υπηρεσίες του ΟΑΕΔ, είναι δύο μήνες το 
αργότερο από την ημερομηνία κοινοποίησης της σχετικής 
εγκριτικής απόφασης. 

Ειδικά για τις αποφάσεις που θα εκδοθούν μετά την 

1.11.1995, η προθεσμία περιορίζεται μέχρι τις 

31.12.1995. 

10. ΔΙΚΑΙΟΛΟΓΗΤίΚΑ ΕΠΙΧΟΡΗΓΗΣΗΣ 
Γ ια την καταβολή της επιχορήγησης, η επιχείρηση θα 
υποβάλλει στην αρμόδια Υπηρεσία του ΟΑΕΔ τα εξής δι- 
καιολογητικά: 


α) Κατάσταση, χωριστή για κάθε πρόγραμμα, που θα πε¬ 
ριλαμβάνει το ονοματεπώνυμο των προσληφθέντων, βά¬ 
σει του προγράμματος, την χρονολογία γέννησης, την ει¬ 
δικότητα, το συνολικό αριθμό ημερών απασχόλησης, το 
συνολικό ακαθάριστο ποσό που δικαιούται ο εργαζόμενος, 
το ποσό με το οποίο βαρύνεται ο ΟΑΕΔ, σύμφωνα με το 
πρόγραμμα, καθώς και στη στήλη υπεύθυνσης δήλωσης 
στην οποία έχουν υπογράψει τα προσληφθέντα άτομα, ότι 
απασχολήθηκαν και πληρώθηκαν για το χρονικό διάστημα 
για το οποίο ζητείται η επιχορήγηση. 

β) Φωτοτυπημένα αντίγραφα της αναγγελίας πρόσλη¬ 
ψης των εργαζομένων (μόνο για την πρώτη φορ* καταβο¬ 
λής της επιδότησης). 

γ) Βιβλιάριο αγοράς ενσήμων για το χρονικό διάστημα 
που ζητείται η επιχορήγηση, η βεβαίωση του ΙΚΑ, ή του 
αρμοδίου ασφαλιστικού φορέα, ότι κατεβλήθηκαν οι 
ασφαλιστικές εισφορές για το εν λόγω διάστημα. 

Ειδικά για την επιχορήγηση του πρώτου διμήνου αρκεί 
υπεύθυνη δήλωση του Ν.Δ. 1599/86 του εργοδότη ότι θα 
καταβληθούν οι ανάλογες εισφορές μέσα στις νόμιμες 
προθεσμίες. 

Η πρώτη επιχορήγηση θα καταβάλλεται στον εργοδότη 
μετά από δίμηνη τουλάχιστον απασχόληση του εργαζομέ¬ 
νου. Στη συνέχεια και μέχρι τη λήξη του 24μηνου της επι¬ 
δότησης θα καταβάλλεται κάθε μήνα. 

11. Αξιώσεις εργοδοτών για είσπραξη επιχορήγησης για 
άτομα που έχουν υπαχθεί στα προγράμματα της απόφα¬ 
σης αυτής ασκούνται μέσα σε τέσσερις (4) μήνες από το 
μήνα της πραγματικής απασχόλησης των ατόμων αυτών. 
Μετά την παρέλευση της προθεσμίας αυτής, η αξίωση του 
εργοδότη παραγράφεται. 

Ως ημερομηνία κατάθεσης δικαιολογητικών πληρωμής 
της επιχορήγησης λογίζεται πάντα η πρώτη του μηνός 
εκείνου μέσα στον οποίο κατατέθηκαν, ανεξάρτητα από 
την πραγματική ημέρα που πρωτοκολλήθηκαν τα σχετικά 
δικαιολογητικά. 

12. Είναι δυνατή η επιμήκυνση του χρόνου επιχορήγη¬ 
σης εργοδότου, κατά δύο (2) το πολύ μήνες, για μη από¬ 
λυση προσωπικού, σε περίπτωση χορήγησης ομαδικής 
άδειας απουσίας προσωπικού, σοβαρής ασθένειας εργα¬ 
ζομένου, άδειας χωρίς αποδοχές, κ.λπ., μετά από αίτηση 
του εργοδότη και απόφαση του προϊσταμένου της αρμό¬ 
διας Υπηρεσίας του ΟΑΕΔ. 

Ειδικά για περιπτώσεις κυοφορίας - τοκετού, η παρα¬ 
πάνω επιμήκυνση του χρόνου επιχορήγησης εργοδότου 
(24μηνου), μπορεί να είναι μέχρι και τέσσερις (4) μήνες, 
βεβαιωμένου αυτού από τον αρμόδιο γιατρό. 

13. Η απόλυση ή οικοθελής αποχώρηση ατόμου που 
προσλήφθηκε βάσει των προγραμμάτων αυτών, επιφέρει 
την διακοπή της επιχορήγησης για το συγκεκριμμένο 
άτομο, χωρίς άλλες επιπτώσεις για την επιχείρηση. 

14. Κάθε διαφορά, όπως εκπρόθεσμη αίτηση υπαγωγής 
στο πρόγραμμα, εκπρόθεσμη πρόσληψη, εκπρόθεσμη 
αξίωση για καταβολή επιχορήγησης, κ.λπ., που τυχόν θα 
προκύπτει κατά την εφαρμογή του προγράμματος, μεταξύ 
εργοδότη και ΟΑΕΔ, θα επιλύεται με απόφαση του Περ/ 
κού Δ/ντή, μετά από εισήγηση του Γραφείου Εργασίας 
Ατόμων με Ειδικές Ανάγκες, ή του Γ ραφείου Εργασίας, 
της Τ.Υ., ή Υ.Ν., του Οργανισμού. 

Σε περίπτωση άσκησης ένστασης κατά της απόφασης 
του Περιφερειακού Δ/ντή, που πρέπει να γίνεται μέσα σε 
είκοσι (20) ημέρες από την κοινοποίηση στον ενδιαφερό- 

μενο φορέα, η διαφορά θα επιλύεται από το Δ.Σ. του 
ΟΑΕΔ, μετά από εισήγηση της Υπηρεσίας Ατόμων με Ειδι¬ 
κές Ανάγκες. 

15. Στα ανωτέρω προγράμματα είναι δυνατόν να υπα¬ 
χθούν και επιχειρήσεις που προσέλαβαν αποφυλακισμένα 
άτομα, άτομα που τους έχουν επιβληθεί αναμορφωτικά 
μέτρα, η ποινικός Σωφρονισμός, και απεξαρτημένα από 
τοξικές ή άλλες ουσίες άτομα, από 2.1.1995 και μέχρι τη 
δημοσίευση της απόφασης αυτής. 

16. Η ισχύς της απόφασης αυτής λήγει την 31 Δεκεμ¬ 
βρίου 1995, εκτός αν ο αριθμός των προβλεπομένων για 
κάθε πρόγραμμα θέσεων πληρωθεί νωρίτερα, οπότε και 
θα πρέπει να εκδοθεΐ σχετική Υπουργική Απόφαση. 

17. ΚΑΛΥΨΗ ΔΑΠΑΝΗΣ 

Α) Από τις διατάξεις της παρούσας απόφασης προκα- 
λεΐται δαπάνη σε βάρος του προϋπολογισμού του ΟΑΕΔ, 
ύψους διακοσίων δέκα εκατομμυρίων (210.000.000) 
δρχ., για το οικονομικό έτος 1995, και για το οικονομικό 
έτος 1996, ύψους εκατόν ενενήντα έξι εκατομμυρίων πε- 
ντακοσίων εξήντα χιλιάδων (196.560.000) δρχ., περίπου. 

Β) Για την ανωτέρω δαπάνη έχει έγγραφέ! πίστωση στον 
υπό κατάρτιση προϋπολογισμό του ΟΑΕΔ, του έτους 
1995, ύψους οκτακοσίων εκατομμυρίων (800.000.000) 
δρχ., με τα στοιχεία Κ 639 Β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
-♦- 

Αριθ. ΙΖ/488 (8) 

Καθορισμός του αριθμού του επαναπροσλαμβανομένου 

προσωπικού της Ε.Β.Ε. ανά εξάμηνο, μέχρι 31.12.96. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 814/43, «Περί οργανισμού της 
Εθνικής Βιβλιοθήκης». 

2. Τις διατάξεις του άρθρου 25 του Ν. 2190/94 «σύ¬ 
σταση ανεξάρτητης αρχής για την εκλογή προσωπικού και 
ρύθμιση θεμάτων διοίκησης». 

3. Την από 12.7.94 πράξη της Τριμελούς Επιτροπής του 
άρθρου 25 του Ν. 2190/94. 

4. Την ΙΖ/1213/7.12.94 Κοινή Υπουργική απόφαση των 
Υπουργών Προεδρίας της Κυβέρνησης, Οικονομικών και 
Εθνικής Παιδείας και θρησκευμάτων, «καθορισμός αριθ¬ 
μού επαναπροσλαμβανομένων υπαλλήλων, κατά κλάδον 
και ειδικότητα, για την κάλυψη πάγιων και διαρκών θέ¬ 
σεων». 

5. Τις ΔΙΠΙΔΔ Α2/7497/15.3.94 και 2042264/275/ 
0021 Β71.7.94 εγκυκλίους των Υπουργείων Προεδρίας 
της Κυβέρνησης και Οικονομικών. 

6. Η προκαλούμενη δαπάνη ανέρχεται στο ποσό των 
28.741.776 δρχ. περίπου, αποφασίζουμε: 

Τον καθορισμό του αριθμού των ανά εξάμηνο επανα- 
προσληφθησομένων στην Εθνική Βιβλιοθήκη της Ελλά¬ 
δος, μέχρι 31.12.1996, ως ακολούθως: 

Έτος 1995 Εξάμηνο Α' αριθμός θέσεων 4 


Έτος 1995 Εξάμηνο Β' αριθμός θέσεων 4 
Έτος 1996 Εξάμηνο Α' αριθμός θέσεων 4 
Έτος 1996 Εξάμηνο Β' αριθμός θέσεων 4 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 1995 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΤΟΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 

-♦- 

Αριθ. 71 (9) 

Τρόπος υπολογισμού των ημερών ασφάλισης, συνέπειες 
μη έγκαιρης καταβολής των εισφορών, είσπραξη των 
καθυστερούμενων εισφορών κατά τον Κ.Ε.Δ.Ε. και 
άλλα θέματα που αφορούν την υλοποίηση της ασφάλι¬ 
σης στο ΙΚΑ των αποκλειστικών αδελφών νοσοκόμων 
κατ’ εφαρμογή των διατάξεων του άρθρου 14 του Ν. 
1976/91. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 

(Συνεδρίαση του Δ.Σ. αριθμ. 11 /9.3.95) 

Αφού έλαβε υπόψη του: 

1. Τις διατάξεις 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Ασφα¬ 
λίσεων (ΑΥΕ 9615/22.2.37). 

2. Την από 16.12.94 εισήγηση της Δ/νσης Ασφάλισης 
Εσόδων. 

3. Τις διατάξεις του Ν. 1976/91 άρθρο 14 παρ. 4. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζει ομόφωνα. 

Για την υλοποίηση της ασφάλισης των αποκλειστικών 
αδελφών νοσοκόμων έχουν εφαρμογή τα εξής: 

1. Για κάθε ημέρα εργασίας υπολογίζεται μια ημέρα 
ασφάλισης. Οι ημέρες εργασίας προκύπτουν από τις 
αποδείξεις πληρωμής. 

Κατά τον χρόνο ασθένειας δεν μπορεί να χωρήσει 
ασφάλιση. 

Ο χρόνος ασφάλισης θα ενεργοποιείται μόνον μετά την 
ολοσχερή εξόφληση των εισφορών. 

2. Η μη έγκαιρη καταβολή των εισφορών επιφέρει επι¬ 
βολή προσθέτου τέλους σύμφωνα με τις γενικές διατάξεις 
του Ιδρύματος για εκπρόθεσμη καταβολή εισφορών. 

3. Οι καθυστερούμενες εισφορές θα εισπράττονται 
σύμφωνα με τον Κώδικα Είσπραξης Δημοσίων Εσόδων 
(Κ.Ε.Δ.Δ.). θα συντάσσονται μηνυτήριες αναφορές τόσο 
για το αδίκημα της παρακράτησης όσο και για το αδίκημα 
της υπεξαίρεσης με ανάλογες τροποποιήσεις των σχετι¬ 
κών εντύπων (μηνυτήρια αναφορά, κλητήριο θέσπισμα, 
κατηγορητήριο) δεδομένου ότι στις περιπτώσεις αυτές η 
υπεξαίρεση αφορά την εισφορά του εργοδότη (ασθενή) 
και όχι την εισφορά του ασφαλισμένου. 

4. Εάν δεν έχουν καταβληθεί οι απαιτητές εισφορές 
που αντιστοιχούν στο προηγούμενο έτος απασχόλησης 
εκείνου για το οποίο εγκρίνεται η ανανέωση δεν θα ανανε¬ 
ώνεται η άδεια εργασίας - υγείας. 

Η ανανέωση της άδειας εργασίας - υγείας για το κάθε 
επόμενο έτος αρχίζει από την 1 η Δεκεμβρίου κάθε τρέχο¬ 
ντος έτους. 

Ο χρόνος για τον οποίο παράνομα απασχολήθηκε, πα- 

ρότι δεν εΐχει ανανεωθεί η άδεια εργασίας και υγείας και 
εκδόθηκαν αποδείξεις πληρωμής, δεν αναγνωρίζεται ως 
χρόνος ασφάλισης και ουδεμία απαίτηση θα έχει το ΙΚΑ 
από την αποκλειστική αδελφή νοσοκόμα για τον χρόνο 
αυτό. 

5. Η ασφάλισή τους θα αρχίζει από την ημερομηνία έκ¬ 
δοσης της απόφασης για χορήγηση άδειας εργασίας. 

Σε καμμία περίπτωση η ασφάλισή τους δεν μπορεί να 
αρχίζει πριν την έκδοση της παρούσας απόφασης (δημο¬ 
σίευση στο ΦΕΚ). 

6. Οι αποκλειστικές αδελφές νοσοκόμες που ασφαλί¬ 
ζονται ήδη μέσω ασφαλιστικών συνεταιρισμών σύμφωνα 
με τις διατάξεις του κεφ. ΙΑ άρθρο 80 του Κανονισμού 
Ασφάλισης ΙΚΑ, μετά την δημοσίευση της παρούσας από¬ 
φασης θα συνεχίσουν την ασφάλισή τους μέσω αυτών μέ¬ 


χρι και τον επόμενο μήνα της δημοσίευσης της παρούσας 
απόφασης. Στην συνέχεια θα ασφαλίζονται σύμφωνα με 
τις διατάξεις του Ν. 1976/91 κατά τα οριζόμενα τόσο από 
την αριθ. Φ9/οικ. 1012/14.6.93 κοινή Υπουργική Από¬ 
φαση όσο και από την παρούσα απόφαση. 

7. Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1995 

Ο Διοικητής - Πρόεδρος Δ.Σ. 

ΓΡΗΓΟΡΙΟΣ ΣΟΛΩΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




